《集句和太白水西韵》
宋代·管向

绝景西溪寺，分明见城郭。
绿水缬清波，青苔照朱阁。
石迳无纖尘，杨花共纷泊。
香刹中天起，野泉当案落。
蛇龙蟠古根，院竹翻夏箨。
李侯金闺彦，颇多宛陵作。
韵与金石谐，遗声寄寥廓。
何人继其踪，佳游屡前诺。

作者简介：管向，泾县（今安徽泾县西北）人。第进士（清嘉庆《泾县志》卷三二）。